Lokaþáttur Framkoma , sjónvarpsþátta Fannar Sveinssonar , var sýndur á Stöð 2 í gær . Í þáttunum fylgir Fannar þekktum íslendingum meðan þeir hafa sig til fyrir hinna ýmsu viðburði bæði heima og erlendis . Þrír einstaklingar í hverjum þætti , alls 18 einstaklingar , sem Fannar hefur kynnt fyrir sjónvarpsáhorfendum á nýjan og skemmtilegan hátt . Í lokaþættinum fylgdi hann meðal annars Agnesi Sigurðardóttur biskup þegar hún undirbjó sig fyrir vígslu djákna og presta í Dómkirkjunni í Reykjavík , áhorfendafjöldi 86 manns . Fyrst flaggaði Agnes fyrir utan biskupsbústaðinn og sagði að það væri um að gera að nota stöngina fyrst hún væri og að í guðfræðinni væri ekki kennt að flagga . Agnes bauð Fannari í biskupsbústaðinn , sem er reisulegt 487 fermetra hús í hjarta miðbæjarins að Bergstaðastræti 75 . Á Fannari brann spurningin hvort hana langaði að búa þar , eða hvort hún þyrfti að búa þar . Svaraði hún að hún þyrfti að búa þar . Agnes sagðist hafa ákveðið 17 ára að verða prestur , en hún fór líka í Tónlistarskóla Reykjavíkur , þar sem hún var í eitt ár . „ Ég lærði að spila í mjög mörg ár og spilaði í mjög mörg ár og hætti svo í 20 ár , “ sagði Agnes sem lærði á orgel og sagðist aðeins spila þegar enginn hlustaði á . Agnes horfir mest á Netflix , spænska þætti um ástir og örlög , en einnig má sjá Næturvaktina og Fóstbræður á dvd við sjónvarpið . Sagði Agnes þættina mjög skemmtilega . Agnes segist hlusta mikið á hljóðbækur og podköst sér til skemmtunar og leggja kapal í leiðinni . Aðrir viðmælendur lokaþáttar Framkoma eru Ingólfur Þórarinsson , Ingó veðurguð , og Unnar Gísli Sigurmundsson , Júníus Meyvant .